Fairways Self Catering | LekkeSlaap
Fairways Self Catering: Hooffoto's
Vanaf R1 060 per nag (vir 4 persone)
Adres: Galatea-rylaan 161, Mosselbaai Gholflandgoed, Mosselbaai, 6500, Wes-Kaap
Fairways is geleë op die Mosselbaai Gholflandgoed en Natuurreservaat met 24 uur-sekuriteit. Die landgoed is in 'n sentrale woonbuurt in die dorp. Al die vernaamste dorpe en gholfbane op die Tuinroete is 30 - 55 minute se ry van hier af.
Fairways beslaan die hele boonste vloer van die gebou. Die woonstel is baie privaat en word lekker helder verlig. Maak Fairways jou tuiste vanwaar jy die Tuinroete kan verken. Ons bied gerief, rustigheid, gasvryheid en veel meer. Al die hoof-besienswaardighede, winkels, strande en die N2-hoofweg is maklik van ons af bereikbaar.
Fairways is 'n 4-ster-selfsorgwoonstel wat stylvol ingerig is. Dit is ten volle toegerus met topgehalte-geriewe. Daar is slaapplek vir 4 gaste in twee luukse en suite-slaapkamers. Die een slaapkamer het 'n koninggrootte-bed (of 2 enkelbeddens op versoek), en die ander een het 2 enkelbeddens, (of 'n koninggrootte-bed op versoek). Gehaltelinne en -handdoeke word voorsien. Albei slaapkamers het skuifdeure na 'n ruim balkon (4 x 8 m) waar gaste kan ontspan, en die asemrowende uitsig en natuurskoon kan geniet.
Die oopplan-woonkamer, wat na die balkon lei, spog met 'n pragtige sitarea met DStv-Premium, 'n eetarea en 'n moderne toegeruste kombuisie met komplimentêre tee en koffie. Gratis WiFi is in die woonstel beskikbaar, asook 'n wasgoeddiens op versoek.
Geniet die pragtige uitsigte oor die Indiese Oseaan, en op die asemrowende Outeniekwaberge vanuit al die kamers, en veral vanaf die uiters ruim balkon waar gaste die buitelug kan geniet, eet en sonbaai. Jy sal werklik ontspan in hierdie rustige landgoed waar wild volop is. Dit sluit verskeie voëlspesies, kleinwild en wildsbokke (springbokke) in.
Spesiale gholftariewe: Gaste by Fairways kan van die Mosselbaai Gholfbaan gebruik maak teen afslag-tariewe (setperkfooie).
Besienswaardighede sluit die volgende in: strande, historiese terreine, maritieme museum, kunsvlytwinkels, skubaduik, haaihokduik, wild- en walviskyk.
’n Bespreking by Fairways Self Catering sluit in:
4.9 uit 5van 38 resensies vir Fairways Self Catering
Galatea-rylaan 161, Mosselbaai Gholflandgoed, Mosselbaai, 6500, Wes-Kaap
Gaste dink Fairways Self Catering het ’n uitstekende ligging
Vanaf R1 060
Mosselbaai Gholflandgoed Mosselbaai Tuinroete Wes-Kaap
https://travelground.imgix.net/AAEAAQAAAAAAAAAAAAAAJGY4NGFlZGU1LTI0OWMtNDg1ZS1hODhmLTk3YzcwNzY1NWIwNg?w=1440&h=960&fit=crop&auto=format Vanaf R1 060 per nag (vir 4 persone) 38 5 1 5 161 Galatea Drive Mossel Bay Golf Estate 6500 Wes-Kaap 086 999 0018 14:00-22:00 10:00 -34.189609440415 22.127290964127